**3.10. Compania Municipală Tehnologia Informației București SA (CMTIB)**

Bucureștiul se află într-o nouă etapă de dezvoltare, a tranziției către statutul de oraș “inteligent”, cea a includerii tehnologiei moderne în proiectarea și utilizarea serviciilor publice, pentru a le crește calitatea și pentru ca bucureștenii și vizitatorii Capitalei să le poată accesa mai ușor. Primăria Municipiului București are în derulare o serie de astfel de proiecte, ca parte a Strategiei Smart City recent finalizată, unele dintre acestea fiind implementate, altele în testare. Cinci astfel de proiecte presupun dezvoltarea de aplicații pentru telefonul mobil cu sistem de operare iOS sau Android, ce pot fi instalate și utilizate gratuit. Acestea sunt menite să faciliteze accesul bucureștenilor sau vizitatorilor Capitalei la serviciile publice de transport, la parcările administrate de Primărie sau să optimizeze comunicarea cetățenilor cu autoritatea locală. Patru dintre aplicații mobile sunt deja disponibile publicului si se află în faza de producție,urmând ca ele să fie îmbunătățite și optimizate în funcție de feed-back-ul primit de la utilizatori. Ultima aplicație se afla in faza de testare.

1. **Trafic Management**

Aplicația pentru mobil IOS-Android,*Trafic Alert București* (finalizat, 2019 dezvoltata de CMTIB)

**Scopul** aplicației: raportarea problemelor pe care cetățenii le pot identifica pe drumurile publice din București. In plus, autoritățile locale, având acces la informații cu privire la anumite situații sau incidente, pot localiza problemele semnalate intr-un mod facil, pot interveni in timp util si remedia aceste situații, asigurând întreținerea adecvată a drumurilor publice si desfășurarea în bune condiții a circulației pe aceste drumuri.Cetățenii pot prin transmite sesizări, cu bună-credință, in legătură cu orice neregulă identificată pe drumurile publice (de exemplu parcare neregulamentară) sau prin semnalarea diferitelor probleme din trafic (disfuncționalități ale sistemului de semaforizare, calitatea drumului, atât pentru zona carosabilă cât și pentru trotuare, etc).Mai exact, semaforul va afișa culoarea verde pentru o perioadă mai mare de timp pe direcția cea mai aglomerată, pentru a permite traversarea intersecției unui număr cât mai mare de conducători auto.Zonele în care au fost instalate sunt:

* *Intersecția Străzii 11 Iunie cu Bulevardul Regina Maria*
* *Intersecția Calea Moșilor cu Strada Hristo Botev*
* *Intersecția Calea Moșilor cu Strada Doctor Paleologu*

În etapa următoare, se vor instala încă **70 de camere** de acest tip.

1. **Parking**

Aplicația pentru mobil IOS-Android, *Parking București* (finalizat, 2019 dezvoltată de CMTIB)

Parchează rapid, plătește ușor si salvează timp cu Parking București. Ce face aplicația „Parking București” pentru tine? Te ajută să:

* *Identifici locurile disponibile din cea mai apropiată parcare;*
* *Afli traseul optim pană la parcarea aleasă;*
* *Plătești prin SMS sau online cu cardul bancar.*

1. **Servicii sociale**

Aplicația pentru mobil IOS-Android*, Social Alert București* (finalizat, 2019- dezvoltată de CMTIB)

București, oraș plin de compasiune–NOUA NE PASĂ de oamenii de pe străzile noastre! **Scopul** principal al aplicației constă in facilitarea și simplificarea procesului de raportare către autoritățile locale (DGASMB) a persoanelor aflate in dificultate socială, care ar putea avea nevoie de servicii imediate, conform situației in care se află, si care sunt identificate pe raza municipiului București. De asemenea, prin intermediul acestei aplicații se dorește creșterea gradului de conștientizare al cetățenilor, precum și combaterea stereotipurilor si a prejudecăților despre persoanele aflate în dificultate la un moment dat (de exemplu persoane fără adăpost), acordându-le acestora o șansă de a primi ajutor de specialitate in cel mai scurt timp. Rezultatul final al utilizării acestei aplicații - *îmbunătățireacalității vieții persoanelor în dificultate*, prin asigurarea accesului la servicii de cazare si adăpost, asistența socială și medicală, medicamente, haine curate, hrană, precum și posibilitatea de a-și efectua igiena corporală.

1. **SmartGovernment**

*Site Primăria Capitalei* (implementare-dezvoltă CMTIB)

Noul site al Primăriei Capitalei se află în faza de construcție. Prin construcția noii platforme, cetățenii vor avea acces la următoarele facilități:

* *Plata online pentru serviciile pe care PMB le pune la dispoziție*
* *Cereri si depuneri online*
* *Actele depuse online pot fi vizualizate pe fluxul de documente*
* *Hărți digitale actualizate pentru zona de urbanism, utilități, etc.*

Proiectele menționate sunt parte a *Programului multianual „Bucureștiul Digital”- Tehnologia informației pentru servicii publice* (Hotărârea nr. 542/2018 Consiliului General) și se regăsesc în Strategia Smart City, care se găsește spre consultare la Cabinetul dlui Administrator Public.

1. **Portal ASSMB**

Sistemul web conține un editor text cu ajutorul căruia administratorul de conținut poate adăuga / redacta / șterge în mod vizual paginile și/sau articolele site-ului. Fiecare pagină trebuie să permită definirea ordonării articolelor. Editorul va permite și adăugarea de fișiere prin selectarea acestora printr-o componenta tip file manager. Sistemul integrează fluxuri de schimb de date între autoritatea contractantă și entitățile juridice subordonate sau în relație cu aceasta, utilizând structuri de date standardizate potrivit cerințelor achizitorului.

*Administratorul*

* va putea atribui, la alegere, fiecărui articol/informație/document mecanisme de feedback din partea utilizatorilor.
* poate defini structura arborescentă a site-ului (totalitatea categoriilor și subcategoriilor de orice nivel al site-ului) și va putea defini pentru fiecare element din aceasta, reguli de administrare și vizualizare a conținutului inclus.
* are posibilitatea de a transfera ușor informația între categorii/subcategorii. Articolele au definită structura arborescentă căreia îi aparțin, structură care se va putea selecta și modifica. Mutarea unei întregi categorii/subcategorii se va realiza împreuna cu toate elementele subordonate acesteia.

*Sistemul permite*

* publicarea informațiilor, datelor și documentelor altor entități juridice subordonate sau în relație cu autoritatea contractanta, păstrând identitatea vizuala a acestuia. Vor putea fi create categorii și subcategorii comune, sau distincte pentru fiecare dintre aceste entități. Sistemul va permite inclusiv transmiterea de fluxuri multimedia înregistrate sau în direct, aparținând entităților juridice menționate.
* selectarea articolelor care vor face parte din fluxurile de RSS Feeds sau Newsletter. Va conține, de asemenea, o secțiune de galerie multimedia, în care administratorii de conținut vor putea afișa inclusiv informații privind materialele multimedia, sau colecta feedback din partea utilizatorilor.
* publicarea selectivă a articolelor, atât pe site, cât și prin interfețele de date pe care le expune public (ex: open data).
* administrarea conturilor de utilizatori, atribuirea rolurilor și drepturilor acestora și vizualizarea de statistici cu privire la utilizarea sau accesul site-ului portalului și de rapoarte privind atribuirea rolurilor și drepturilor de acces.

1. **EURO 2020**

Sunt semnate contractele cu PMB și demarate procedurile de achiziție pentru:

1. *Servicii si furnizare produse* - componente de sistem de control acces – hardware și software, servicii asociate de punere în funcțiune, instalare și instruire personal, în vederea modernizării sistemului actual - porți acces și respectiv emitere/control bilete pentru obiectivul Arena Națională conform cerințe organizare campionat european de fotbal UEFA 2020, Municipiul București. (TURNICHEȚI)
2. *Prestări servicii si furnizare produse* - componente sistem IPTV și sistem informare spectatori – hardware și software, servicii asociate de punere în funcțiune, instalare și instruire personal, în vederea modernizării sistemelor - pentru obiectiv Arena Națională, conform cerințe organizare campionat european de fotbal UEFA 2020,Municipiul București. (IPTV)
3. *Prestări servicii si furnizare produse* - componente de sistem rețea voce date – hardware, servicii asociate de punere în funcțiune, instalare și instruire personal, în vederea modernizării sistemului actual pentru obiectivul Arena Națională conform cerințe organizare campionat european de fotbal UEFA 2020, Municipiul București. (VOCE DATE)
4. *Prestări servicii și furnizare produse* - componente sistem supraveghere video - hardware/software, servicii asociate de punere în funcțiune, instalare și instruire personal, în vederea modernizării sistemelor pentru obiectiv Arena Națională, conform cerințelor organizare campionat european de fotbal - UEFA 2020, Municipiul București. (CCTV)
5. *VIDEO CUB*

Proiectele vor fi implementate până cel târziu **30.04.2020**

|  |  |
| --- | --- |
| **Concerte** | * *Ed Sheeran* * *Metallica* |
| **Meciuri de fotbal ale echipei naționale** | * *România- Spania* * *România- Norvegia* * *România- Suedia* |
| **Meciuri de fotbal din campionatul și/ sau Cupa României** | * *13 organizate de FCSB* * *2 organizate de Dinamo București* |

1. **Asistență tehnică de specialitate** (control acces, IPTV, voce date, supraveghere video, tabela de marcaj video cub) **la evenimente organizate pe Arena Națională**